Go mokaedi. Pina, molodi. 66 Goelang kwa Modimong ka phenyo, lona batho botlhe ba lefatshe.+ 2 Leletsang kgalalelo ya leina la gagwe pina.+Dirang gore pako ya gagwe e galalele.+ 3 Rayang Modimo lo re: “A bo ditiro tsa gago di boitshega jang ne!+Ka ntlha ya bogolo jwa nonofo ya gago baba ba gago ba tla tla kwa go wena ba ikokobeditse.+ 4 Batho botlhe ba lefatshe ba tla go ikobela,+Mme ba tla go leletsa pina, ba tla leletsa leina la gago pina.”+ Seʹlah. 5 Tlang, mme lo bone ditiro tsa Modimo.+Tirisano ya gagwe le bomorwa batho e a boitshega.+ 6 O fetotse lewatle go nna lefatshe le le omileng;+Ba kgabagantse noka ka dinao.+Re ne ra simolola go mo ipelela.+ 7 O busa ka thata ya gagwe ka bosakhutleng.+Matlho a gagwe a nna a lebeletse+ ditšhaba.Fa e le ba ba tlhogoethata, a ba se ikgodise.+ Seʹlah. 8 Bakang Modimo wa rona, lona ditšhaba,+Mme lo dire gore lentswe la pako le le yang kwa go ene le utlwiwe.+ 9 O baya moya wa rona mo botshelong,+Mme ga a letlelela lonao lwa rona go reketla.+ 10 Gonne o re tlhatlhobile, wena Modimo;+O re itshekisitse jaaka fa go itshekisiwa selefera.+ 11 O re tlisitse mo letloweng+ la go tsoma;O gateletse dinōka tsa rona. 12 O dirile gore motho yo o nang le go swa a re gatake tlhogo;+Re tlile re ralala molelo le metsi,+Mme o ne wa re tlisa kgololong.+ 13 Ke tla tsena mo ntlong ya gago ka ditshupelo tse di fisiwang di feletse;+Ke tla go duela maikano+ a me 14 A dipounama tsa me di bulegileng go a bua+Le a molomo wa me o a buileng fa ke ne ke le mo mathateng a magolo.+ 15 Ke tla go isetsa ditshupelo tse di fisiwang di feletse+ tsa diphologotswana tse di nontshitsweng,Le mosi wa setlhabelo wa diphelefu.Ke tla isa poo le diphoko.+ Seʹlah. 16 Tlang, lo reetse, lona lotlhe ba lo boifang Modimo, mme ke tla bolela+Se a se diretseng moya wa me.+ 17 Ke bileditse kwa go ene ka molomo wa me,+Mme ke ne ke baka ka loleme lwa me.+ 18 Fa ke tlhokometse sengwe se se utlwisang botlhoko mo pelong ya me,Jehofa ga a na go nkutlwa.+ 19 Ruri Modimo o utlwile;+O reeditse lentswe la thapelo ya me.+ 20 A go bakwe Modimo, yo o sa faposang thapelo ya me,Le fa e le bopelonomi jwa gagwe jwa lorato mo go nna.+